Foto: TASS BMT Xavfsizlik Kengashi Halabdagi vaziyat yuzasidan shoshilinch yig‘ilish o‘tkazish niyatida. Ayni paytda halabda Suriya armiyasi jangarilarga qarshi urush boshlagan. Yig‘ilish bugun – 25 sentabr kuni mahalliy vaqt bilan 11:00da (Toshkent vaqti bilan 20:00da) bo‘lib o‘tadi. Xavfsizlik Kengashi a’zolaridan birining diplomati xabar berishicha, ushbu yig‘ilishni o‘tkazish tashabbusi Buyuk Britaniya, AQSh va Fransiyadan chiqqan. Eslatib o‘tamiz: 22 sentabr kuni Suriya armiyasi Halab sharqida harbiy operatsiyalar o‘tkazishini ma’lum qilgan edi. Shu munosabat bilan shaharda istiqomat qiluvchi mahalliy aholi vakillari o‘z turar-joylarini tashlab, chiqib ketishlari lozimligi uqtirildi.